**moderato allargando**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

azi nu-ți mai spun cuvinte de prisos

mi-ajunge să-mi vorbească numai ochiul

în timp ce-ți desenez în palmă crochiul

unui medalion misterios

care să îți cuprindă nesfârșirea

într-iun oval de-argint suflat cu jad

căci nu mă-nteresează rai sau iad

de nu-s unit cu tine-n confiirea

pe care filosofii o clamează

drept bun suprem al existenței noastre

dintr-un pământ pietros cu zori albastre

ce-n noi deșertăciunea colorează

scăldând privirea-n valuri de uimire

iscate din oceanica iubire.